Bilag C 10 Ændringsforslag til bilag C2 Forslag fra Hovedbestyrelsen om at optage de Jordemoderstuderendes Landssammenslutning som en selvstændig kreds i Jordemoderforeningen

**Forslagsstiller**

Bestyrelsen i Nordjyllandskredsen

**Forslagets ordlyd**

Vi ønsker, at de studerende skal tilbydes en plads som observatør i alle regionskredsene. Det skal ikke – som i Hovedbestyrelsens forslag bilag C2 linje L33 – være valgfrit for kredsene, om de vil tilbyde de studerende en sådan plads.

**Motivation**

Vi foreslår følgende ændringer i teksten:

L7 [De studerende udtræder af regionskredsene], men tilbydes en plads som observatør i regionskredsenes bestyrelser.

Den nuværende tekst i Hovedbestyrelsens forslag ændres fra:

L30-33 ”De studerende har derfor ikke længere en repræsentant i de fem regionkredsbestyrelser, men der lægges dog op til, at kredsene kan vælge at indsupplere en studerende som observatør i kredsbestyrelsen for at sikre det fremtidige samarbejde mellem kredsene og de studerende”

til:

L30-33: De studerende har derfor ikke længere en repræsentant i de fem regionkredsbestyrelser, men de studerende tilbydes en observatørplads i regionskredsens bestyrelse for at sikre det fremtidige samarbejde mellem kredsene og herunder sikre regionskredsens opmærksomhed på studierelaterede problemstillinger i den kliniske og teoretiske jordemoderuddannelse.

**Hovedbestyrelsens indstilling:**

HB indstiller forslaget til kongressens vedtagelse.

**Vedtægtsændringer**

Ny tekst

Fjernet tekst

|  |  |
| --- | --- |
| **§ 9. Kredsbestyrelsens sammensætning** |  |
| **§ 9, stk. 2.** Regionskredsbestyrelsen, udgøres af en for­mand, de i kredsen valgte tillidsrepræsentanter, samt 2 yderligere kredsbestyrelsesmedlemmer valgt på generalforsamlingen i lige år i henhold til den gældende lokale kredsvedtægt.Regionskredsformanden vælges ved urafstemning i maj måned på ulige år af og blandt kredsforeningens aktive medlemmer, jf. § 21 stk. 4, dog er jordemoderstuderende ikke valgbare til regionskredsformandsposten.Regionskredsbestyrelsen konstituerer sig med næstformand, kasserer, sekretær, og fx klub-, aktivitets- og politisk ansvarlig på det første møde efter afholdelse af formandsvalg.I de 5 regionskredse er de jordemoderstuderende berettiget til 1 plads i regionskredsbestyrelsen. Der vælges blandt de jordemoderstuderende en personlig suppleant for den i regionskredsbestyrelsen siddende jordemoderstuderende. Valgene sker i forhold til den lokale kredsvedtægt. | **§ 9, stk. 2.** Regionskredsbestyrelsen, udgøres af en formand, de i kredsen valgte tillidsrepræsentanter, samt 2 yderligere kredsbestyrelsesmedlemmer valgt på generalforsamlingen i lige år i henhold til den gældende lokale kredsvedtægt.Regionskredsformanden vælges ved urafstemning i maj måned på ulige år af og blandt kredsforeningens aktive medlemmer, jf. § 21 stk. 4.Regionskredsbestyrelsen konstituerer sig med næstformand, kasserer, sekretær, og fx klub-, aktivitets- og politisk ansvarlig på det første møde efter afholdelse af formandsvalg.I de 5 regionskredse er de jordemoderstuderende berettiget til 1 plads i regionskredsbestyrelsen. Der vælges blandt de jordemoderstuderende en personlig suppleant for den i regionskredsbestyrelsen siddende jordemoderstuderende. Valgene sker i forhold til den lokale kredsvedtægt.De jordemoderstuderende har en observatørpost i regionskredsbestyrelserne. De lokale JSL-råd har ansvaret for valg til observatørposten. |